Trelis/gawiki huggingface dataset:
Shell chun Sáile. Ba fheachtas agóidíochta, sna blianta 2005-2008 go háirithe, in iarthuaisceart Mhaigh Eo Shell chun Sáile (SCS) (i mBéarla "Shell to Sea"). Bhí na hagóideoirí ag iaraidh brú a chur ar Shell gás na Coiribe a scagadh amach ón gcósta. Mheas siad go raibh na pleananna a bhí ag Shell contúirteach agus go mbeadh truailliú ann.
Imeachtaí.
Chaith an Cúigear Ros Dumhach, baill Shell chun Sáile, trí mhí i bpríosún le díspeagadh cúirte. Dúirt an tAire Dlí agus Cirt Mícheál Mac Dubhghaill agus taoisigh gnó áitiúla go raibh an feachtas Shell chun Sáile faoi smacht Shinn Féin. 
Ba bhall Shinn Féin duine amháin de Chúigear Ros Dumhach, agus bhí an páirtí go láidir as son an fheachtais. 
Ní raibh ach polaiteoir Fhianna Fáil amháin i bhfabhar, Tadhg Ó Cuinn ó Bhéal an Mhuirthead. Thug an Comhaontas Glas tacaíocht freisin don agóid roimh dhul isteach i gcomhrialtas le Fianna Fáil i Meitheamh 2007. Bhí go leor TDanna neamhspleácha, agus baill eicínt Pháirtí an Lucht Oibre i leith an fheachtais freisin. Thug an Ceann Comhairle Meiriceánach, Nancy Pelosi, a tacaíocht freisin, nuair a bhuaigh Willie Corduff, duine de Chúigear Ros Dumhach, an Duais Chomhshaoil Goldman ar son na hEorpa.
Bhí a lán agóidí ag an láithreán tógála i mBéal Átha na Buí, agus go minic bhí roinnt baill den Gharda Síochána an-fhoréigneach, go háirithe i Mí Shamhna 2006. .
Sa bhliain 2015, bronnadh ceadúnas ar Shell chun gás a thabhairt i dtír (ach le raon coinníollacha maidir lena úsáid). Beidh Gort na Coiribe ídithe i gceann cúpla bliain.
Iarscríbhinn.
Sa bhliain 2015, bronnadh ceadúnas ar Shell chun gás a thabhairt i dtír (ach le raon coinníollacha maidir lena úsáid). Beidh Gort na Coiribe ídithe i gceann cúpla bliain.
Marlene Dietrich. B'amhránaí agus aisteoir Gearmánach í Marlene Dietrich (27 Nollaig 1901 – 6 Bealtaine 1992). Ba réalta í le linn an Dara Cogadh Domhanda agus na blianta ina dhiaidh. Bhain sí cáil amach sna 1940idí leis an amhrán, "Lili Marlene", 
Tús a shaoil.
In Schöneberg, sa Ghearmáin, a rugadh í agus d'fhás sí aníos i mBeirlín. . Bhí fonn uirthi bheith ina veidhleadóir ar dtús. Ach d'éirigh sí ina haisteoir, i dtús báire san amharclann, faoi stiúir Max Reinhardt. 
Bhí an phríomhpháirt ar an scáileán mór sa scannán "Der Blaue Engel" (1930). Damhsóir i "gentleman's club" ba ea í ("Lola Lola"). 
An cogadh.
Shínigh sí conradh le Paramount Studios agus d'aistrigh sí go Hollywood sa bhliain 1930. Níorbh fhada nó go raiibh Dietrich ag glacadh páirt i mórscannáin, faoi stiúir Josef von Sternberg. 
Cúpla bliain níos déanaí, bhris an Dara Cogadh Domhanda amach. Bhí an ghráin aici ar na Naitsithe. Chas sí amhráin mhothúchánacha gan scáth gan náire agus thaitnigh a bhealach thar cionn le lucht an airm ar fud an domhain. 
Is as an dtréimhse sin a tháinig an t-amhrán cáiliúil sin, "Lili Marlene", amhrán a bhain ardmheas amach ar gach taobh den láir chatha, idir Chomhghuaillithe agus Naitsíoch.
Níos déanaí.
Tar éis an chogaidh, chaith sí cuid mhór dá ham sa saol chabaret, ag seinm agus ag taistil na cruinne. 
Cliseadh duán ba thrúig bháis di sa bhliain 1992 i bPáras na Fraince.
J. J. Ó Dúláinne. Imreoir iománaíochta cáiliúil as Baile Sheáin i gContae Chill Chainnigh, Poblacht na hÉireann é J. J. Ó Dúláinne. Tugtar "J. J. Delaney" air as Béarla agus rugadh ar 6 Márta 1982 é. Imríonn sé leis an gclub Na Fianna Bhaile Eoin i gContae Chill Chainnigh, agus leis an bhfoireann idirchontae Chill Chainnigh chomh maith. Bhuaigh sé an tríú gradam aige mar Shárimreoirí na Bliana sa bhliain 2006, cé go gortaíodh é sa chluiche ceannais i gCraobh Iomána Sinsearach na hÉireann 2006.
Saol.
Rugadh Ó Dúláinne i mBaile Sheáin, sráidbhaile beag i gContae Chill Chainnigh, agus é ina mhac le Shem Ó Dúláinne, iománaí. Tá iománaithe eile sa teaghlach freisin - a uncailí Liam Mac Giolla Phádraig agus Pádraig Ó Dúláinne. Thosaigh JJ ag imirt leis an gclub Na Fianna, agus roghnaíodh é don fhoireann idirchontae sa bhliain 2001. Ba mhór an bhaint a bhí aige leis an rath a bhí ar an bhfoireann, agus anois tá trí bhonn buaite aige i gCraobh na hÉireann, cúig bhonn i gCraobh Laighean, ceithre bhonn sa tSraith Náisiúnta agus trí ghradam mar Shárimreoir Iománaíochta na Bliana. Chomh maith leis sin, bhuaigh sé duais Imreoir na Bliana sa bhliain 2003.
Bhí séasúr rathúil eile aige i gCraobh na hÉireann sa bhliain 2006, ach gortaíodh é agus é ag traenáil i Mí Lúnasa. Dá bhrí sin ní raibh sé ábalta a bheith páirteach sa chluiche ceannais nuair a bhuaigh na Cait ar Chorcaigh.
Seán Tirial. Is iománaí Éireannach é Seán Tirial, nó "Jackie Tyrell" as Béarla (rugadh ar an 19 Meitheamh, 1982 é i gContae Chill Chainnigh). Tá sé ina chúlaí le foireann idirchontae Chill Chainnigh, agus b'eisean a ghlac Corn Liam Mac Carthaigh ar son a fhoireann nuair a bhuaigh na Cait Craobh Iomána Sinsearach na hÉireann 2006. 
Saol.
Saolaíodh Jackie i gContae Chill Chainnigh sa bhliain 1982. Fuair sé a chuid oideachais ag Coláiste Naomh Ciarán, scoil atá cáiliúil mar gheall ar na hiománaithe rathúla a tháinig amach as. Agus é ag freastal ar an gcoláiste, bhain sé dhá bhonn amach i gCraobh Sinsearach na gColáistí Laighean agus bonn amháin i gCraobh Sinsearach Coláistí na hÉireann. Bhuaigh sé a chéad bhonn leis an bhfoireann idirchontae sa bhliain 2003, agus roghnaíodh é mar chúlaí san fhoireann sinsir sa bhliain chéanna.
Shell. Is comhlacht ollnáisiúnta Angla-Ollannach é Royal Dutch Shell plc (Shell de ghnáth), ceann de na comhlachtaí ola is mó ar domhan.
Conspóid.
I Mí Eanáir 2005 thosaigh Shell ag tógáil scaglann gais i Ros Dumhach in iarthuaisceart Chontae Mhaigh Eo in Éirinn. Is ceist chonspóideach an tógáil sin sa gceantar, agus mar gheall ar imníthe shláinte, sábháilteacht agus truailliú tá feachtas láidir náisiúnta, Shell chun Sáile, i gcoinne an scéim. Dúirt fear gnó áitiúil go ndearna Shell iarracht breab €15,000 a thabhairt dó chun a tacaíocht a fháil ar feadh an scéim. Mheas sé gur thóg go leor fir gnó eile áitiúil breabanna ó Shell.
Bhí conspóid eile sa Nigéir i 1995, nuair a chuireadh feachtas ar bun in éadan scéime i dtír na nOgoni. Maraíodh 80 duine nuair a rinne na póilíní Nigéarach ionsaí ar léirsitheoirí sa cheantar, agus 2,000 eile sa foréigean tar éis seo. Thug Shell héileacaptair agus trealamh eile do na póilíní ar feadh an t-ionsaí. Cuireadh an rialtas 9 eile chun báis go h-oifigiúil, an scríbhneoir cáiliúil Ken Saró Wíwa ar cheann acu, le "comhghríosú dhúnmharú".
Anchorage, Alasca. Is cathair in Alasca, SAM í Anchorage. Is í an chathair is mó sa stát agus bhí duine ina gcónaí ann ar an . Tá Anchorage suite i ndeisceart láir an stáit, ag 61° 13' 06" Thuaidh 149° 53' 57" Thiar.
Sitka. Is cathair in Alasca é Sitka. Tá sé suite in an stáit, agus is é níos lú ná 1 duine sa chiliméadar cearnach (0.74/km²) an dlús daonra ann. Sa bhliain 2016 bhí 8,830 daoine ina gcónaí ann.
Is an bhuirg agus an chathair comhdhlúithe, ón 2 Nollaig 1971, agus is é an chathair-bhuirg is mó achair sna Stáit Aontaithe. Tá sé suite ar an taobh thiar den Oileán Baranoff (dath dearg mar chonacthas ar an léarscáil). Is é Matthew Hunter méara Sitka. 
Tá sé ag críochantacht leis na buirgí seo leanas: 
Cuimsíonn an bhuirg na páirceanna seo leanas:
Stair.
Daoine den phobal Tlingit a chónaigh san áit ar dtús (10,000 bliain ó shin ar a laghad) agus bhunaigh na Rúisigh baile san áit sa bhliain 1799.
Bunaíodh Sitka mar choilíneacht i 1799, agus ionchorpraíodh an chathair ar an 5 Samhain 1913 agus an bhuirg ar an 24 Meán Fómhair 1963. Cheangail an bhuirg agus an chathair mar comh-chathair-bhuirg comhdhlúithe (Béarla: "consolidated city borough") ar an 2 Nollaig 1971.
Queens. Is buirg i gcathair Nua-Eabhrac í Queens atá suite ar an Oileán Fada.
Oileán Staten, Nua Eabhrac. Is buirg i gcathair Nua-Eabhrac í Oileán Staten.
MS-DOS. Is córas oibriúcháin é MS-DOS nó "Microsoft Disk Operating System" ó Microsoft. Dhear Bill Gates agus Paul Allen é.
Comhphobal Valencia. Is Comhphobal féinrialaitheach í Comhphobal Valencia nó Comhphobal Vaileinseach (Vaileinsis: "Comunitat Valenciana", Spáinnis: "Comunidad Valenciana") in oirthear na Spáinne. Tá sé suite idir dhá abhainn; an Sénia agus Segura, tá cósta 518 cileméadar aici ar an Méanmhuir, le achar 23,255 cm² agus 4.5 milliúin daoine ina gcónaí ann (ca. 2004). Déanann Valencia riaracháin ar na hoileáin Columbretes agus Nova Tabarca freisin. Tá na teorainn seo beagnach mar an gcéanna le teorainneacha Ríocht Stáiriúil Valencia.
Stair.
Tháinig Ríocht Valencia i bhfeidhm sa 13ú aois. Bhí Séamas "Concar" I i gceannas ar airm Catalónach agus Aragóineach, le cóilíniú a dhéanamh ar na taifa muslamach, Valevia agus Dénia. Ó shin ar aghaidh bhí Ríocht Valencia mar tír neamhsplachas i Cónaidhm coróin na hAragóine, go dtí 1707, nuair a tháinig an céad Rí Bourbónach na Caistíle agus na hAragóine. Fuair sé réidh leis an mbunracht agus le hinstitiúidí na ríochtanna beaga, a chuid dlíthe agus teangacha. Chuir sé gach rud faoi chois an Stáit lárnach Ríocht na Spáinne. Rinneadh iarracht le neamhspleáchas a baint amach don tír, i rith Dara Poblacht na Spáinne sa bhliain 1936 ach bhris an Chogadh Cathrach amach. Le déanaí tá aitheantas oifigiúil aici mar náisiún, i ndiaidh leasaithe ar Reacht Féinriailiú Valencia.
Forograíonn Reacht Féinriailiú Valencia gur Spáinnis agus Vaileinsis na teangacha oifigiúil. Cé go ndeireann Bunracht na Spáinne go bhfuil labhairt an Spáinnis riachtanach ar fud na Spáinne tugann an reacht stádas cosaint speisialta don Vaileinsis toisc go mbaineann an teanga le Talún na Valencia (llengua pròpia).
Is mar an gcéanna iad Bratach Comhphobal Valencia agus an Chathair Valencia. Tagann sé ón senyera, comhartha do Rí na hAragóine, i láthair i mbratach chríocha eile Corón na hAragóine mar Comhphobal na hAragóine, an Chatalóin agus na hOileáin Bhailéaracha.
Cúigí agus Cathair tábhachtach.
Tá trí chúigí: Alacant, Castelló, València ann ach tá na bailte is mó súite ar an gcósta i gCúigí Alacant agus Valencia. 
Go traidisiúnta roinneadh an talamh ina "comarques", agus sa bhliain 1883, cosúil leis an tír ar fad, roinneadh é ina cúigí. Tá 32 comarques, agus 3 chúige: Castelló, València, agus Alacant.
David Casa.  
Is polaiteoir Máltach é David Casa (16 Samhain 1968 a rugadh é). Is Feisire Pharlaimint na hEorpa é. Tá sé ina bhall de Pártí Náisiúnta Mhálta.
Joseph Muscat.  
Is polaiteoir Máltach é Joseph Muscat (ar 22 Eanáir 1974 a rugadh é). Ó 10 Márta 2013 tá sé ina phríomh-aire ar an tír, i gcomharbacht ar Lawrence Gonzi. Ba fheisire Pharlaimint na hEorpa é sna blianta 2004–2008. Tá sé ina bhall de Pháirtí an Lucht Oibre agus tá sé i gceannas air ó mhí Meithimh 2008 i leith. Rugadh i bPietà é.
Louis Grech. Is polaiteoir Máltach é Louis Grech (22 Márta 1947 a rugadh é). Is Feisire de chuid Pharlaimint na hEorpa é. Tá sé ina bhall de Pháirtí an Lucht Oibre. Rugadh i Hamrun é. Rinne sé staidéar in Ollscoil Mhálta. Sa bhliain 1970 bronnadh scoláireacht Rhodes air chun freastail ar Choláiste Balliol in Ollscoil Oxford.
Bhí sé ina cheannaire ar Air Malta.
Seán Tennyson. Imreoir iomána Éireannach as mBaile Hugúin, Contae Chill Chainnigh é Séan Tennyson (Béarla: "John Tennyson"), a rugadh ar an 6 Feabhra, 1985. Tá clú agus cáil bainte amach aige mar chúlaí leis an gclub iománaíochta Carraig Seac agus an fhoireann idirchontae Chill Chainnigh. Ghlac sé páirt i gCraobh Iomána Sinsearach na hÉireann 2006 agus ainmníodh é ina Shárimreoir na Bliana, mar gheall ar an taispeántas maith a rinne sé i rith an gcomórtas. 
Saol.
Rugadh agus tógadh Tennyson i mBaile Hugúin, sráidbhaile atá suite idir na cathracha móra Port Láirge agus Baile Átha Cliath. Ina bhuachaill dhó, d'fhreastail sé ar an scoil náisiúnta Newmarket, agus ansin Coláiste Naomh Ciarán, áit atá cáiliúil mar gheall ar na hiománaithe rathúla a rinne staidéar ann. Bhain sé a chéad bhonn iomána amach agus é ag an gcoláiste, ceann i gCraobh Coláistí na hÉireann. Tar éis tamaill, tugadh a scileanna faoi deara ag na roghnóirí idirchontae, agus roghnaíodh é sna foirne mionúracha a bhuaigh Craobh Mionúrach na hÉireann sna blianta 2002 agus 2003. 
Bhris Tennyson isteach san fhoireann sinsir sa bhliain 2005, agus choinnigh sé a shuíomh sa líne leath-chúl go dtí an lá inniu. Bhuaigh sé a chéad bonn Craobh Laighean sa bhliain sin, agus a chéad bhonn sa Sraithchomórtas Iomána Náisiúnta chomh maith. Bliain iontach ab ea an bhliain 2006 dó - na duaiseanna seo arís, agus bonn óir sa chomórtas is mó, Craobh Iomána Sinsearach na hÉireann.
Sraithchomórtas Iomána Náisiúnta. Is comórtas iománaíocht Éireannach í Sraithchomórtas Iomána Náisiúnta (Béarla: "National Hurling League", nó "NHL"), a imrítear faoi cheannas Chumann Lúthchleas Gael. Comórtas bliantúil atá ann, ina glacann foirne idirchontae na hÉireann páirt. Is é Allianz an t-urraitheoir sa lá atá inniu ann.
Cuireadh an comórtas ar siúl don chéad uair idir na blianta 1925 agus 1926, agus b'iad Corcaigh na buaiteoirí. Chríochnaigh an comórtas is déanaí ar an 5 Bealtaine 2012, agus is iad Cill Chainnigh curaidh na sraithe faoi láthair tar éis dóibh an lámh in uachtar a fháil ar Chorcaigh.
Vodafone. Is comhlacht teileachumarsáide é Vodafone lena cheanncheathrú in Newbury, Sasana. Tagann an t-ainm ó na focail voice data fone. 
Sa bhliain 2005, ba é an comhlacht teileachumarsáide is mó ar domhan é de réir an láimhdeachais de (d'éirigh China Mobile níos mó sa bhliain 2005/2006). 
Sa bhliain 2023, bhí sé fógartha ag Vodafone go bhfuiltear le 11,000 fostaí a ligean chun siúil as seo go ceann trí bliana, sciar mór den lucht oibre, 10̬% ag an am (bhí thart ar 100,000 fostaithe ag Vodafone i dtíortha éagsula san Eoraip agus san Afraic). Dúirt príomhfheidhmeannach Vodafone ag an am, Margherita Della Valle, go ndearnadh an cinneadh deireadh a chur leis an oiread sin post le fonn gnóthaí an chomhlachta a shimpliú agus le súil an comhlacht a chur i lár an aonaigh arís.
Éire.
Cheannaigh Vodafone an grúpa Eircell in Éirinn sa bhliain 2001; athraíodh an branda go "Vodafone Ireland plc". Sa bhliain 2023, bhí 1,200 duine fostaithe in Éirinn.
Mainile. Is í Mainile (Filipínis: "Lungsod ng Maynila", "Siyudad ng Maynila", nó Manila) príomhchathair na nOileán Filipíneach.
Iacárta. Is í Iacárta ("Jakarta") príomhchathair na hIndinéise, agus í ar an gcathair is mó sa tír sin freisin. Tá sí suite in oileán Iáva. Tá breis is 9.5 milliún duine ina gcónaí sa chathair.
Bhunaigh Purnawarman, rí Tarumanagara an chathair sa cheathrú haois. Fuair ríocht Sunda seilbh uirthi ina dhiaidh sin. Calafort trádála tábhachtach a bhí inti. Tháinig borradh agus fás uirthi faoi smacht na nOllannach, agus í mar phríomhchathair ar a n-impireacht sna hIndiacha Thoir. Roghnaídoh mar phríomhchathair na hIndinéise í nuair a bhain an tír sin neamhspleáchas amach i ndiaidh an Dara Cogadh Domhanda. Thugtaí Sunda Kelapa (397–1527), Jayakarta (1527–1619), Batavia (1619–1942), agus Djakarta (1942–1972) uirthi.
An Indinéis. Is tír í an Indinéis in oirdheisceart na hÁise. Is í Iacárta an phríomhchathair. Tá cónaí ar 237 milliún duine san Indinéis agus mar sin tá sí ar an gceathrú tír is mó daonra ar domhan. Tá 17,508 oileán san Indinéis.
Stair.
Ar 26 Nollaig 2004, meastar gur maraíodh thart ar 300,000 duine de bharr súnámaí a bhuail an Indinéis agus ocht dtír Áiseach eile. Bualadh réigiún Banda Aceh na hIndinéise go dona.
Toghadh Joko Widodo ina uachtarán ar an Indinéis, ar an 20 Deireadh Fómhair 2014.
Bogotá. Is í Bogotá príomhchathair agus cathair is mó na Colóime. Tá stádas ar leith ag an gcathair mar dúiche príomhchathrach​, sé sin tá cumhachtaí riaracháin ranna ag an gcathair agus í mar phríomhchathair na ranna Cundinamarca chomh maith. Is í Bogotá croílár polaitiúil, eacnamaíoch, tionsclaíoch, riaracháin, cultúrtha, agus spóirt sa tír.
Stair.
D'ainmnigh an Conquistador Gonzalo Jiménez de Quesada Bogotá mar phríomhchathair "Ríocht Nua Granada" ar an 6ú Lúnasa 1538 i ndiaidh turas fada trí na hAindéis.
Tíreolaíocht.
Tá Bogotá ar an tríú príomhchathair is airde i nDeisceart Mheiriceá (i ndiaidh Quitoagus La Paz), agus í suite 2,625 méadar os cionn leibhéal na maratros. 
Tá sí suite i lár na Colóime, i réigiúin darbh ainm sabhána Bogotá, mar chuid den "altiplano cundiboyacense", suite in Oirthir sliabhraon na hAindéis. 
Tá sí roinnte i 20 dúiche áitiúil.
Karachi. Is í Karachi an chathair is mó sa Phacastáin. Tá sí suite ar Mhuir na hAraibe.
Tehran. Is í Tehran príomhchathair na Iaráine. Tá daonra timpeall 8.3 milliún ann i 2008 agus níos mó ná 14 milliún sa cheantar cathrach. Is é Tehran an chathair is mó san Iaráin agus sa Meán-Oirthear freisin.
Dhaka. Is é Deacha (Béarla: Dhaka) príomhchathair na Bangladéise, agus é ar an gcathair is mó sa tír sin freisin. Tá se suite i lár na tíre cois Buriganga. Tá breis is seacht milliún duine ina gcónaí sa chathair féin, agus breis is 12 milliún sa cheantar cathrach iomlán.
Achadh Úr. Baile beag Éireannach é Achadh Úr (Béarla: "Freshford", nó uaireanta "Aghoura"), atá suite i gContae Chill Chainnigh, 14 ciliméadar ó thuaidh ón gcathair Cill Chainnigh agus 101 km ó dheas ó Bhaile Átha Cliath. Tá an baile suite ar an mbóthar idir Cill Chainnigh agus Baile Sheáin.
Lagos. Is í Lagos an chathair is mó sa Nigéir. Ba phríomhchathair na tíre í go dtí 1991 nuair a fógraíodh Abuja mar phríomhchathair na Nigéire.
Abuja. Is í Abuja príomhchathair na Nigéire ó 1991, agus í suite i lár na tíre i gCríoch Phríomhchathair na Comhnaidhme. Cathair phleanáilte í Abuja a tógadh sa chuid is mó sna 1980idí. Rinneadh príomhchathair na Nigéire di ar 12 Nollaig 1991. Lagos an phríomhchathair roimhe sin. Sa bhliain 2006 bhí cónaí ar 776,298 duine in Abuja.
Augusto Pinochet. Ginearál agus uachtarán na Sile ab ea Augusto Pinochet Ugarte (25 Samhain 1915 - 10 Nollaig 2006). Bhí sé i gceannas ar éirí amach i gcoinne rialtas Salvador Allende i Meán Fómhair 1973. Bhí sé ina uachtarán - nó ina dheachtóir - ó 1973 go dtí 1990 agus ina sheanadóir ina dhiaidh sin.
Deachtóireacht.
Toghadh Salvador Allende mar uachtarán na tíre i 1970, an chéad Marxach a toghadh go daonlathach i dtír ar bith. 
D'éirigh an t-arm faoin nginearál Augusto Pinochet amach i gcoinne Allende ar 11 Meán Fómhair 1973 agus maraíodh an t-uachtarán le linn an éirí amach. Ghlac Pinochet seilbh ar rialtas na Sile agus lean an deachtóireacht ar aghaidh go 1988.
Gabháil.
Gabhadh an Ginearál Pinochet i Londain ar an 16 Deireadh Fómhair 1998. Cuireadh ina leith gur ordaigh sé cinedhíothú ar dhaoine neamhchiontacha sna 1970idí.
D'eisigh na Tiarnaí Dlí barántas eiseachadta, chun Pinochet a chur ar triail sa Spáinn. Ach níos déanaí, fuair Tiarnaí Dlí eile locht sa chinneadh sin. 
I gcinneadh eile ina dhiaidh sin i dTeach na dTiarnaí, fuarthas go raibh Pinochet freagrach as na himeachtaí a tharla ó 1988 ar aghaidh, agus na himeachtaí sin amháin (ach bhí Pinochet ag éirí as oifig timpeall an ama seo).
Ar aon nós, rinne Pinochet achomharc in aghaidh an chinnidh sin ach chaill sé an t-achomharc.
Ansin lig Pinochet air féin go raibh sé tinn agus faoi mhíchumas, agus ag brath ar chathaoir rothaí. Mar sin, ligeadh saor é i Sasana ar an 2 Márta 2000. Thuirling Pionchet i Santiago de Chile an lá dár gcionn (le cúnamh ó RAF) ach ní raibh sé ag brath ar chathaoir rothaí níos mó, iontas na niontas.
Salvador Allende. Dochtúir Sileach agus polaiteoir sóisialach é Salvador Guillermo Allende Gossens (26 Meitheamh 1908 - 11 Meán Fómhair 1973), a bhí mar an 28ú uachtarán ar an tSile ó 3 Samhain 1970 go dtí a bhás tragóideach ar 11 Meán Fómhair 1973.
Uachtarán.
Toghadh Salvador Allende mar uachtarán na tíre i 1970, an chéad Marxach a toghadh go daonlathach i dtír ar bith.
Bhí Allende i bhfeighil ar ghluaiseacht shóisialach ar theastaigh uathu sóisialachas a bhunú sa tír sin agus náisiúnú a dhéanamh ar acmhainní saibhris na tíre sin. Ach ní raibh leasa gnó Meiriceánacha, a raibh gabhaltais mhóra acu sna mianaigh chopair, chun glacadh leis sin. Ní raibh lucht cumhachta bunaithe sa tSile sásta leis an ngluaiseacht shóisialta ach an oiread sa chaoi nár theastaigh uathu a gcumhacht sheanbhunaithe a chailiúint.
Ar 11 Meán Fómhair 1973, d'éirigh an t-arm faoin ginearál Augusto Pinochet amach i gcoinne Allende .Rinne eitleáin chogaidh ionsaí ar Áras an Uachtaráin, La Moneda, sa phríomhchathair, Santiago, Bhí cath fíochmhar ann idir fórsaí daonlathacha an Rialtais agus forghabhálaithe míleatacha. D'fhág Allende slán lena lucht tacaíochta ar an raidió, in oráid thruamhéalach. Le linn an chatha, fuair Allende bás. Ar eagla go ndéanfadh príosúnach de, b'fhearr leis lámh a chur ina bhás féin (le AK-47). Bronnadh stádas an mhairtírigh air ó shin.
Ghlac Pinochet seilbh ar rialtas na Sile agus lean an deachtóireacht ar aghaidh go 1988.
Eoin Ó Lorcáin. Is imreoir iománaíochta Éireannach é Eoin Ó Lorcáin, nó "Eoin Larkin" as Béarla (rugadh ar an 17 Iúil 1984 é, i gContae Chill Chainnigh). Imríonn Ó Lorcáin mar thosaí leis an gclub rathúil Séamas Mac Stiofáin, agus ba bhall den fhoireann idirchontae Chill Chainnigh é idir na blianta 2004 agus 2016. Bhí séasúr rathúil ag Ó Lorcáin sa bhliain 2006, nuair a bhuaigh sé a chéad bhonn óir i gCraobh Iomána Sinsearach na hÉireann 2006, agus ainmníodh é mar Shárimreoir chomh maith. Roghnaíodh é mar Iománaí na Bliana sa bhliain 2008.
Saol.
Tagann Eoin as an muintir cáiliúil Uí Lorcáin - is uncail é Pilib "Fan" Ó Lorcáin, agus col-ceathrair é Pilib "Philly" Ó Lorcáin. Ar dtús, bhí an-rath ag Eoin leis a chlub Séamas Mac Stiofáin, sna blianta 2004 agus 2005. Bronnadh dhá duais tábhachtacha air sa bhliain 2004 - Iománaí na Bliana i gCill Chainnigh, agus ansin Iománaí Cúigeach na Bliana. B'iad na h-eachtraí seo a dhúisigh suim Bhriain Mhic Óda, bainisteoir na foirne sinsir, agus roghnaíodh don chéad uair é sa bhliain seo.
Derek Ó Loinn. Is iománaí Éireannach as Áth na nUrlainn, Contae Chill Chainnigh é Derek Ó Loinn, nó "Derek Lyng" as Béarla (rugadh ar an 4 Iúil, 1978 é). Tá Ó Loinn ag imirt i lár na páirce le foireann Chill Chainnigh, agus an club Emeralds. Roghnaíodh é don fhoireann shinsearach don chéad uair sa bhliain 2001, agus anois tá na duaiseanna is mó sa spórt buaite aige leis na gCait agus tá dhá ghradam Sárimreoirí na Bliana aige.
Risteard de Paor. Is imreoir iománaíocht Éireannach é Risteard de Paor, nó "Richie Power" as Béarla (rugadh sa bhliain 1985 é i gCarraig Seac, Contae Chill Chainnigh). Imríonn de Paor ina thosaí leis an gclub Carraig Seac agus an fhoireann idirchontae Chill Chainnigh.
Píotágarás. Matamaiticeoir agus fealsamh ab ea Píotágarás ó Shamos (Gréigis: Πυθαγόρας; timpeall 582 R.Ch. – timpeall 507 R.Ch.) sa tSean-Ghréig. Is éard is mó a tharraing clú air teoirim Phíotagarásach.
Eindhoven. Is cathair san Ísiltír í Eindhoven atá lonnaithe i gcúige Brabant Thuaidh. Tá 216,157 duine ina gcónaí sa chathair féin de réir Bhiúró na Staitistice CBS sa bhliain 2011 agus breis is 700,000 duine má chuirtear na fo-bhailte san áireamh.
Ní raibh sí ach baile beag go dtí a raibh an déantóir Philips a bunaíodh í 1891 ag déanamh bolgáin solais ann. Bhí a lán den cathair go millfear le linn an Dara Cogadh Dhomhanda mar bhí sí ina úsáid mar bunáit tionsclaíoch ag na Naitsí. Bhí sí athfhoirgniú tar éis an cogadh de réir faiseain nua-aimseartha.
Tá Ollscoil Teicneolaíochta Eindhoven (Ollainnis: "Technische Universiteit Eindhoven") i measc na priomh-ollscoileanna teicneolaíochta sa domhain. Tá Músaem Van Abbe (Ollainnis: "Van Abbemuseum") ealaín nua-aimseartha suite sa chathair freisin. Tá foireann sacair PSV Eindhoven ar na hardfhoirne Ollannacha agus Eorpacha.
Basilicata. Is réigiún san Iodáil é Basilicata, suite i ndeisceart na tíre. Is í Potenza príomhchathair an réigiúin.
Potenza. Is í Potenza príomhchathair réigiún Basilicata san Iodáil.
Calabria. Is réigiún san Iodáil é Calabria, suite i ndeisceart na tíre. Is í Catanzaro príomhchathair an réigiúin.
Catanzaro. Is í Catanzaro (fuaimniú ; Calábrais: "Catanzaru", fuaimniú ) príomhchathair réigiún Calabria san Iodáil. Bhí duine ina gcónaí ann ar an .
Campania. Is réigiún san Iodáil é Campania, suite i ndeisceart na tíre. Is í Napoli príomhchathair an réigiúin.
Napoli. Is í Napoli príomhchathair réigiún Campania san Iodáil.
Friuli-Venezia Giulia. Is réigiún san Iodáil é Friuli-Venezia Giulia (Friúilis: Friûl–Vignesie Julie, Slóivéinis: Furlanija–Julijska krajina, Gearmáinis: Friaul–Julisch, Veinéisis: Friul–Venèxia Jułia), suite in oirthuaisceart na tíre. Is í Trieste príomhchathair an réigiúin. Tá sí i measc cúig réigiún féinrialaithe na hIodáile le reacht speisialta. Tá thart 1.2 milliún daoine ina gcónaí ann.